**Netflix, Inc.** on yhdysvaltalainen tilausvideopalvelu ja tuotantoyhtiö, joka tarjoaa elokuvia ja televisiosarjoja suoratoistona vastaanottajille.

Historia
--------

Netflixin logo vuosina 1997–2000
Netflixin logo vuosina 2000–2014
Netflix perustettiin 29. elokuuta 1997 Kalifornian Scotts Valleyssä. Yritys aloitti toimintansa DVD-elokuvien ja -sarjojen postimyynnillä. Netflix listattiin NASDAQ-pörssiin vuonna 2002.

Netflix aloitti 2010-luvulla oman tuotantonsa televisiosarjoille, joita se alkoi esittää yksinoikeudella asiakkailleen. Heinäkuussa 2013 Netflixistä tuli ensimmäinen Emmy-ehdokkuuksia saanut Internetin tilausvideopalvelu. Netflix sai yhteensä 14 ehdokkuutta, joista sen *House of Cards* -sarja sai yhdeksän.

Kanadalaisen Sandvinen vuoden 2013 raportin mukaan Netflix vastasi 31,6 prosentista Yhdysvaltojen kaikesta nettiliikenteestä. Vuonna 2014 vastaava prosentti oli 35, mikä oli noin 20 prosenttiyksikköä enemmän kuin toisella sijalla olevan YouTuben käyttämä nettiliikenteen määrä.

Vuonna 2019 Netflix liittyi elokuvajärjestö Motion Picture Associationiin.

Maaliskuussa 2022 Netflix teki ostotarjouksen Next Gamesista.

Netflix lopetti dvd-levyjen postimyynnin syyskuussa 2023.

Asiakasmäärät
-------------

Vuoden 2014 kesällä Netflixillä oli maailmanlaajuisesti noin 48 miljoonaa tilaajaa, joista 36 miljoonaa Yhdysvalloissa ja loput muualla maailmassa. Vuonna 2015 Netflixillä oli yli 62 miljoonaa asiakasta yli 50 maassa. Vuonna 2020 Netflixillä oli maailmanlaajuisesti yli 182 miljoonaa asiakasta, joista Yhdysvalloissa 69 miljoonaa.

Liiketoiminta
-------------

Netflix hankkii elokuvat ja sarjat tuotanto- ja levitysyhtiöiltä tavallisten televisiokanavien tapaan. Esitysoikeudet hankitaan tietyksi ajaksi, esimerkiksi muutamaksi vuodeksi kerrallaan. Netflix ei siis toimi kuten vaikkapa Spotify ja maksa oikeuksienomistajille yksittäisistä katselukerroista.

Netflix toimii erilaisilla laitteilla ja sovelluksilla, kuten älytelevisioilla, Windows Phonella, Androidilla, iOS:lla, Windowsilla, macOS:lla, Wiillä, Wii U:lla, PlayStation 3:lla, PlayStation 4:lla, PlayStation 5:lla, Xbox 360:lla, Xbox Onella, PlayStation Vitalla ja Nintendo 3DS:llä.*lähde?*

AMC-kanavan *Breaking Bad* -sarjan luoja Vince Gilligan on sanonut, että mahdollisuus katsoa sarjan kaikki jaksot helposti Netflixissä oli merkittävä syy siihen, että sarjan tunnettuus yleisön keskuudessa kasvoi huomattavasti sarjan kolmannen tuotantokauden aikana.

Netflix on saatavilla Pohjois-Amerikassa, Etelä-Amerikassa, Australiassa ja Uudessa-Seelannissa sekä Euroopassa muun muassa Suomessa, Ruotsissa, Norjassa, Saksassa, Ranskassa ja Isossa-Britanniassa.

Disneyn sopimus Netflixin kanssa päättyi vuonna 2019.

Netflix Suomessa
----------------

Netflixin päämaja Los Gatosissa
Netflix aloitti toimintansa Suomessa 18. lokakuuta 2012 suppealla valikoimalla. Seuraavana päivänä kerrottiin Netflixin käyttävän luvattomasti osassa tarjonnastaan DivX Finland -yhteisön vapaaehtoisvoimin tehtyjä tekstityksiä, jotka ovat myös tekijänoikeudellisesti kyseenalaisia. Netflix lupasi poistaa palvelustaan nimikkeet, joissa kyseisen yhteisön tekstityksiä on käytetty.

| Versio | Teräväpiirto saatavilla | Ultra HD saatavilla | Samaan aikaan käytettävissa olevat ruudut |
| --- | --- | --- | --- |
| Perus | Ei | Ei | 1 |
| Tupla | Kyllä | Ei | 2 |
| Perhe | Kyllä | Kyllä | 4 |
|

Syyskuussa 2019 Suomen Netflixin Premium-hinnalla pääsi katsomaan 3 349 eri ohjelmaa. Muiden maiden Netflixien tarjontaan verrattuna Suomen Netflix on hinta-laatusuhteeltaan yksi maailman heikoimmista.

Katselu
-------

Koronaviruspandemian vaatiman sosiaalisen eristäytymisen johdosta on julkaistu erilaisia ratkaisuja television katseluun etänä ystävien kanssa (sosiaalinen katselu). Netflixin katseluun on julkaistu eri ohjelmia, jotka toimivat verkkoselaimen lisäosana.

Netflix Prize
-------------

Netflix Prize oli miljoonan dollarin palkinto, josta Netflix ilmoitti vuonna 2006 tavoitteena kehittää yhtiön suosittelujärjestelmästä tarkempi. Palkinto kiinnosti harrastajia, akateemikoita ja ammattilaisia koska voittajat saivat pitää oikeudet työhönsä. Palkinto myönnettin vuonna 2009, mutta yhtiö ei ottanut sitä käyttöön vaaditun työn vuoksi, sekä muutoksissa yhtiön liiketoimintaan sen siirtyessä DVD-levyjen postimyynnistä suoratoistopalveluksi. Toinen miljoonan dollarin palkinto keskeytettiin yksityisyydensuojaan liittyvän lakikanteen vuoksi.

Vuonna 2017 yhtiö muutti järjestelmää ja viiden tähden arvioinnin sijaan käyttöön tuli "peukalo ylös" ja "peukalo alas" -merkinnät. Muutoksen taustalla oli havainto, että käyttäjät arvioivat dokumenttielokuvia viidellä tähdellä, mutta katsoivat useammin kolmen tähden hassuja elokuvia.

Open Connect
------------

Open Connect on Netflixin ratkaisu, jossa palvelinkoneita sijoitetaan yhteistyössä toimiville Internet-palveluntarjoajille. Tämä tavoitteena on verkkoliikenteen rajaaminen pienemmälle alueelle. Open Connect on aloitettu vuonna 2012 ja palvelimet sisältävät kopion Netflixin sisällöstä, jolloin vähennetään verkkojen liikennettä vähentämällä reittejä sisällön toistamiseen. Monilla sisällöntarjoajilla tiedon on kuljettava neljän tai viiden verkon kautta, joka hidastaa ja aiheuttaa palveluntarjoajille kustannuksia liikenteestä. Netflixillä on noin 17 000 palvelinta 158 maassa, jota se suunnittelee laajentavansa. Netflix ei paljasta tarkkaa kustannusta palvelimien rakentamiseen ja ylläpitämiseen, mutta sanoo investoineensa Open Connectiin miljardi dollaria vuosikymmenessä sen aloittamisesta laskien. Syy oman sisällöntoimitusverkon perustamiseen on yhdysvaltalaisen infrastruktuurin hajanaisuudessa ja rikkonaisuudessa ja että asiakkaat eivät halua heikkolaatuista palvelua. Netflix sijoittaa palvelimille ennakkoon sisältöä, jonka se arvioi olevan suosittua. Sisältö siirretään ajankohtana, jolloin verkossa on vähemmän muuta kuormaa. Palvelimia on kahta tyyppiä: nopeaan toimitukseen ja pitkäaikaiseen tallennukseen tarkoitettuja ja sisältöä voidaan siirtää näiden välillä suosion mukaan.

Lähteet
-------

1. 1 2 3  Q1 2020 Financial Statements (xls) Netflix, Inc.. Viitattu 11.7.2020. (englanniksi)
2. ↑  Annual Report 2019: Form 10K (PDF) Netflix, Inc.. Viitattu 11.7.2020. (englanniksi)
3. ↑  Business Search - Results *businesssearch.sos.ca.gov*.  Arkistoitu 13.8.2017. Viitattu 21.6.2017.
4. ↑  CNN: A brief history of Netflix
5. ↑  Nasdaq: Netflix Profit Rises, But Stock Down [vanhentunut linkki]
6. ↑
7. ↑  Netflix vastaa Yhdysvalloissa jo 35 prosenttisesti kaikesta nettiliikenteestä AfterDawn.fi (suomeksi)
8. ↑  Johnson, Ted: Netflix Joins the Motion Picture Association of America *Variety*. Viitattu 3.8.2020. (englanniksi)
9. ↑  Koskinen, Mika: Netflix ostaa suomalaisen peliyhtiön *Iltalehti*.  2.3.2022. Viitattu 2.3.2022.
10. ↑  Antti Kailio: Netflix lopettaa alkuperäisen liiketoimintansa *Tivi.fi*.  19.4.2023. Viitattu 19.4.2023.
11. 1 2  Helsingin Sanomat, Nyt-liite: Miksi valikoima ei päivity, herra Netflix? – Breaking Badin loppu tulee lopulta nähtäville. Viitattu: 16.6.2014
12. ↑  Overview: Company Profile Netflix. Viitattu 9.7.2015. (englanniksi)
13. ↑  Shareholder Letter Q120 Netflix. Viitattu 11.7.2020. (englanniksi)
14. ↑
15. ↑  Where is Netflix available? Netflix. Viitattu 9.7.2015.
16. ↑  Marvel and Star Wars films will ditch Netflix for Disney's own service *CNET*. CBS Interactive.  Arkistoitu. Viitattu 27.8.2018. (englanniksi)
17. ↑  Kastrenakes, Jacob: Disney to end Netflix deal and launch its own streaming service *The Verge*.  8.8.2017.  Arkistoitu. Viitattu 27.8.2018. (englanniksi)
18. ↑  Netflix aloitti Suomessa suppealla tarjonnalla *Yle Uutiset*.  18.10.2012. Viitattu 9.7.2015.
19. ↑  Toivola, Teemu: Netflix pahoittelee tekstien luvatonta käyttöä *Yle Uutiset*.  19.10.2012. Viitattu 9.7.2015.
20. ↑  Suomen Netflix-kirjasto on hinta-laatusuhteeltaan samaa tasoa Iranin ja Irakin kanssa, eli lähestulkoon maailman surkein *Yle Uutiset*. Viitattu 25.12.2019.
21. ↑  Social TV viewing during the COVID-19 lockdown: The mediating role of social presence *ncbi.nlm.nih.gov*. doi:10.1016/j.techsoc.2021.101733.  Viitattu 28.10.2022. (englanniksi)
22. ↑  John Callaham: How to watch Netflix, Amazon Prime Video, and more with friends online *androidauthority.com*.  17.5.2022. Viitattu 1.6.2022. (englanniksi)
23. 1 2  Dan Jackson: The Netflix Prize: How a $1 Million Contest Changed Binge-Watching Forever *thrillist.com*.  7.7.2017. Viitattu 4.11.2022. (englanniksi)
24. ↑  Casey Johnston: Netflix Never Used Its $1 Million Algorithm Due To Engineering Costs *wired.com*.  16.4.2012. Viitattu 4.11.2022. (englanniksi)
25. ↑  Ryan Singel: NetFlix Cancels Recommendation Contest After Privacy Lawsuit *wired.com*.  12.3.2010. Viitattu 4.11.2022. (englanniksi)
26. 1 2  Janko Roettgers: Netflix Replacing Star Ratings With Thumbs Ups and Thumbs Downs *variety.com*.  16.3.2017. Viitattu 4.11.2022. (englanniksi)
27. ↑  Welcome to Open Connect *openconnect.netflix.com*. Viitattu 28.10.2022. (englanniksi)
28. ↑  Catie Keck: A look under the hood of the most successful streaming service on the planet *theverge.com*.  17.11.2021. Viitattu 28.10.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Netflix**.
* Telkku.com - Netflix-elokuvien ja -sarjojen arvosteluja ja listauksia
* Netflixin sijoittajasivusto (englanniksi)
* Allflicks.fi: Lista Netflix-elokuvista ja -sarjoista Suomessa
* Netflixin käytön hinta-laatusuhde on Suomessa maailman huonoimpia Yle, 2020

|  |  |  |  |  |  |
| --- | --- | --- | --- | --- | --- |
| 

| * n
* k
* m
Yhdysvallat NASDAQ-100-indeksin yritykset |
| --- |
|  |
| 
* Adobe
* Advanced Micro Devices
* Airbnb
* Alphabet
* American Electric Power
* Amazon
* Amgen
* Analog Devices
* Ansys
* Apple
* Applied Materials
* ASML Holding
* Astra Zeneca
* Atlassian
* Autodesk
* Automatic Data Processing
* Baker Hughes Company
* Biogen
* Booking Holdings
* Broadcom
* Cadence Design Systems
* CDW
* Cintas
* Cisco Systems
* Charter Communications
* Coca-Cola Europacific Partners
* Cognizant
* Comcast
* Constellation Energy
* Copart
* CoStar Group
* Costco
* CrowdStrike
* CSX
* Datadog
* Dexcom
* Diamondback Energy
* DoorDash
* Dollar Tree
* Electronic Arts
* Exelon
* Fastenal
* Fortinet
* GE HealthCare
* Gilead Sciences
* Globalfoundries
* Honeywell
* Idexx Laboratories
* Illumina
* Intel
* Intuit
* Intuitive Surgical
* Keurig Dr Pepper
* KLA Corporation
* Kraft Heinz
* Lam Research
* Lululemon Athletica
* Marriott International
* Marvell Technology Group
* MercadoLibre
* Meta
* Microchip Technology
* Micron Technology
* Microsoft
* Mondelez International
* MongoDB
* Monster Beverage
* Moderna
* Netflix
* Nvidia
* NXP Semiconductors
* Old Dominion Freight Line
* ON Semiconductor
* O'Reilly Auto Parts
* Paccar
* Palo Alto Networks
* Paychex
* PayPal
* PDD Holdings
* PepsiCo
* Qualcomm
* Regeneron Pharmaceuticals
* Roper Technologies
* Ross Stores
* Sirius XM
* Splunk
* Starbucks
* Synopsys
* T-Mobile US
* Take-Two Interactive
* Tesla, Inc.
* Texas Instruments
* Trade Desk
* Verisk Analytics
* Vertex Pharmaceuticals
* Walgreens Boots Alliance
* Warner Bros. Discovery
* Workday
* Xcel Energy
* Zscaler

 |
|  |
| Päivitetty: 4. tammikuuta 2024 |

 |